**DĖL ROKIŠKIO RAJONO SAVIVALDYBĖS TARYBOS 2019 M. KOVO 29 D. SPRENDIMO NR. TS-47 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2019**–**2020 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE NUSTATYMO“ PAKEITIMO**

2019 m. rugsėjo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu (aktuali redakcija), patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, ir atsižvelgdama į pasikeitusį nuo 2019 m. rugsėjo 1 d. mokinių skaičių bendrojo ugdymo mokyklose bei į Rokiškio r. Jūžintų Juozo Otto Širvydo pagrindinės mokyklos 2019 m. rugsėjo 2 d. raštą Nr. SD-33 „Dėl 9 kl. komplektavimo“ ir į Rokiškio suaugusiųjų ir jaunimo mokymo centro 2019 m. rugsėjo 9 d. raštą Nr. S-54 „Dėl klasių komplektų skaičiaus ir mokinių skaičiaus vidurkio klasėse 2019–2020 m. m.“, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės tarybos 2019 m. kovo 29 d. sprendimo Nr. TS-47 „Dėl priešmokyklinio ugdymo grupių ir klasių komplektų skaičiaus 2019–2020 mokslo metams Rokiškio rajono savivaldybės bendrojo ugdymo mokyklose nustatymo“ priedą ir:

lentelės eilutėje „Rokiškio r. Jūžintų Juozo Otto Širvydo pagrindinė mokykla“ skiltyje „9 (1g) kl.“ vietoje „– (komplektų skaičius), – (mokinių skaičius)“ įrašyti „1 (komplektų skaičius), 8 (mokinių skaičius)“, skiltyje „Iš viso“ vietoje „7 (komplektų skaičius), 76 (mokinių skaičius)“ įrašyti „8 (komplektų skaičius), 84 (mokinių skaičius)“;

lentelės eilutę „Rokiškio suaugusiųjų ir jaunimo mokymo centras Jaunimo ugdymo skyrius“ išdėstyti nauja redakcija: „7, 8 kl. – 1 (komplektų skaičius), 7 (mokinių skaičius); 9 kl. – 1 (komplektų skaičius), 15 (mokinių skaičius); 10 kl. – 2 (komplektų skaičius), 16 (mokinių skaičius); Iš viso – 4 (komplektų skaičius), 38 (mokinių skaičius)“;

lentelės eilutę „Rokiškio suaugusiųjų ir jaunimo mokymo centras VšĮ psichiatrijos ligoninės skyrius“ išdėstyti nauja redakcija: „7 kl. – 1 (komplektų skaičius), 1 (mokinių skaičius); 1g kl. – 1 (komplektų skaičius), 3 (mokinių skaičius); 2g kl. – 1 (komplektų skaičius), 3 (mokinių skaičius); 3g kl. – 1 (komplektų skaičius), 2 (mokinių skaičius); 4g kl. – 1 (komplektų skaičius), 2 (mokinių skaičius);  Iš viso – 5 (komplektų skaičius), 11 (mokinių skaičius)“.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2019 M. KOVO 29 D. SPRENDIMO NR. TS-47 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2019**–**2020 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE NUSTATYMO“ PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – šiuo tarybos sprendimo projektu patikslinami klasių komplektų skaičiai bendrojo ugdymo mokyklose nustatyti Rokiškio rajono savivaldybės tarybos 2019 m. kovo 29 d. sprendimu Nr. TS-47 „Dėl priešmokyklinio ugdymo grupių ir klasių komplektų skaičiaus 2019–2020 mokslo metams Rokiškio rajono savivaldybės bendrojo ugdymo mokyklose nustatymo“.

**Šiuo metu esantis teisinis reglamentavimas.**

Rokiškio rajono savivaldybės tarybos 2019 m. kovo 29 d. sprendimas Nr. TS-47 „Dėl priešmokyklinio ugdymo grupių ir klasių komplektų skaičiaus 2019–2020 mokslo metams Rokiškio rajono savivaldybės bendrojo ugdymo mokyklose nustatymo“, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašas (aktuali redakcija), patvirtintas Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, Mokyklų, vykdančių formaliojo švietimo programas, tinklo kūrimo taisyklės (aktuali redakcija), patvirtintos Lietuvos Respublikos Vyriausybės 2011 m. birželio 29 d. nutarimu Nr. 768.

**Sprendimo projekto esmė.**

Sprendimo projektas parengtas vadovaujantis Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, kuriame numatomas klasių komplektų patikslinimas iki naujų mokslo metų pradžios. Tačiau tikslią informaciją dėl mokinių skaičiaus mokyklos gali fiksuoti tik rugsėjo 1 d. duomenimis, todėl į Švietimo, kultūros ir sporto skyrių raštu kreipėsi mokyklos, kuriose nuo 2019 m. rugsėjo 1 d. keitėsi mokinių skaičius ir klasių komplektų skaičius: Rokiškio r. Jūžintų Juozo Otto Širvydo pagrindinėje mokykloje – 1 komplektu daugiau (sukomplektuotas 9 kl. komplektas, nes šiuo metu mokosi 8 mokiniai, kovo mėn. planuotas mažesnis mokinių skaičius, todėl klasė nebuvo komplektuojama); Rokiškio suaugusiųjų ir jaunimo mokymo centro Jaunimo ugdymo skyriuje – planuotas bendras komplektų skaičius nesikeitė, tačiau keitėsi atskirų klasių komplektavimas, todėl dėstoma nauja redakcija (7, 8 kl. (jungtinė) – 1 komplektas, 9 kl. – 1 komplektas, 10 kl. – 2 komplektai); Rokiškio suaugusiųjų ir jaunimo mokymo centro VšĮ psichiatrijos ligoninės skyriuje –1 komplektu daugiau (sukomplektuotas 7 kl. komplektas) ir keitėsi mokinių skaičius klasėse, todėl dėstoma nauja redakcija.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų, reglamentuojančių klasių komplektų skaičiaus bendrojo ugdymo mokyklose nustatymą, vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Aiškus ir skaidrus klasių komplektavimas savivaldybės mokyklose, mokyklos laikosi teisės aktų.

**Finansavimo šaltiniai ir lėšų poreikis**.

Mokymo lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė